ફિશીંગ (મચ્છીમારી): સંજય જ્યારે જ્યારે વિદેશમાં હોય ત્યારે ત્યાંના સમુદ્રતટે ગયા વિના રહેતો નથી. તેમાંય માલદીવ અને મોરેશિયસના સમુદ્રતટ એના માનીતા છે. ‘આ ટાપુઓ પર હોઉં ત્યારે ભાડાની બોટ લઈને ઊંડા પાણીમાં મચ્છીમારી કરવા નીકળી પડું છુ‘. જો કે ઊંડા પાણીની મચ્છીમારી જોખમી છે. જે તે વિસ્તારમાં પવનની ગતિવિધિ, સમુદ્રની ભીતરના આંતરપ્રવાહો અને સ્થાનિક હવામાનની પૂરી જાણકારી વિના અજાણ્યા સ્થળે મચ્છીમારી કરવી જોખમી થઈ પડે. નિષ્ણાતોમાં ચાર પ્રકારની મચ્છીમારી જાણીતી છે અને મને એ ચારે પ્રકારની મચ્છીમારીમાં મોજ પડે છે. મૂળ તો ગલમાં જીવડું મૂકીને માછલીને આકર્ષવાની જે સરળ પદ્ધતિ છે એ જ મુજબ હોય છે. મચ્છીમારી માટે શ્રેષ્ઠ સમય ઉનાળો છે. મચ્છીમારી કરનારે વાતાવરણનું નિરીક્ષણ કરવું જોઈએ. જે તરફ પક્ષીઓ ઉડતાં દેખાય એ તરફ વધુ માછલીઓ હોઈ શકે. છેલ્લે મેં મોરેશિયસ તથા માલદીવમાં ઘણી માછલીઓ પકડી. જેમાંની કેટલીક તો ૧૪૦૦ થી ૧૫૦૦ કિલો વજનની હતી.’